പ്രണയപകയില് നഷ്ടമായത് അമ്മയുടെ ഏക ആശ്രയം, സാമൂഹിക സംഘടന വച്ച് നല്കിയ വീട് പ്രളയത്തില് തകര്ന്നു, മകളെ നഷ്ടപ്പെടുന്നത് ജീവിതം തിരിച്ചുപിടിക്കുന്നതിനിടെ കോട്ടയം: നിതിനയുടെ മരണത്തോടെ ഒറ്റക്കായത് നിരവധി ആരോഗ്യപ്രശ്നങ്ങളുള്ള അമ്മ. സാമ്ബത്തികമായി ഏറെ പിന്നില് നില്ക്കുന്ന കുടുംബത്തിന്റെ ഏക പ്രതീക്ഷായിരുന്നു നിതിന. ഏഴു വര്ഷം മുമ്ബാണ് തലയോലപറമ്ബിലെ പത്താം വാര്ഡില് ഇവര് താമസം തുടങ്ങുന്നത്. അമ്മയും മകളും മാത്രമടങ്ങുന്ന കുടുംബത്തിന് തലയോലപറമ്ബിലെ ഒരു സാമൂഹിക സംഘടനയാണ് വീട് വച്ച് നല്കിയത്. ഭര്ത്താവുമായി അകന്ന് കഴിയുകയായിരുന്നു ഇവരെന്ന് അയല്ക്കാര് പറഞ്ഞു. രണ്ട് വര്ഷം മുമ്ബ് ഉണ്ടായ പ്രളയത്തില് ഇവരുടെ വീടിന് സാരമായ നാശനഷ്ടങ്ങള് ഉണ്ടായി. കാര്യമായ ജോലിയൊന്നുമില്ലാത്ത അമ്മയ്ക്ക് ലഭിക്കുന്ന തുച്ഛമായ വരുമാനത്തില് നിന്നുമായിരുന്നു കുടുംബം കഴിഞ്ഞുപോന്നത്. നിരവധി ആരോഗ്യപ്രശ്നങ്ങളുള്ള വ്യക്തിയാണ് നിതിനയുടെ അമ്മയെന്നും ഇന്ന് രാവിലെ ഇരുവരും ഒരുമിച്ചാണ് വീട്ടില് നിന്നും ഇറങ്ങിയതെന്നും അയല്വാസികള് പറഞ്ഞു. രാവിലെ മകളെ ബസ് കയറ്റിവിട്ട ശേഷം അമ്മ ആശുപത്രിയിലേക്ക് ചികിത്സയ്ക്ക് വേണ്ടി പോകുകയായിരുന്നു. തങ്ങളുടെ വീട്ടില് നടക്കുന്ന എല്ലാ വിവരങ്ങളും തങ്ങളുമായി പങ്കുവക്കുന്ന സ്വഭാവമുള്ള ആളായിരുന്നു നിതിനയുടെ അമ്മയെന്നും മകള്ക്ക് എന്തെങ്കിലും ഭീഷണിയുള്ളതായി ഇതുവരെ പറഞ്ഞിട്ടില്ലെന്നും അയല്വാസികള് പറഞ്ഞു. മകളുടെ മരണവാര്ത്തയറിഞ്ഞ് കുഴഞ്ഞു വീണ നിതിനയുടെ അമ്മയും പാലായിലെ മരിയന് ആശുപത്രിയില് ചികിത്സയിലാണ്. ഇവിടെതന്നെയാണ് നിതിനയുടെ മൃതദേഹവും സൂക്ഷിച്ചിരിക്കുന്നത്.